Diskors tal-ET George Vella, President ta' Malta waqt id-dokumentarju Know the Signs mill-Action for Breast Cancer Foundation, 2 ta' Ottubru 2019. Grazzi Sa Esther Sant u t-team tal-Breast Cancer Foundation għal din l-inizjattiva ferm importanti Know the Signs. Naqbel mal-iskop aħħari ta' dan id-dokumentarju u nemmen li aktar ma nqajjmu kuxjenza u nedukaw lill-poplu, aktar nies jiġu konxji u jagħrfu minn kmieni s-sinjali ta' din il-marda. Ħafna drabi nassoċjaw il-mard tal-kankru tas-sider mas-sess femminili u ninsew li din hija marda li tolqot lill-irġiel ukoll. Nemmen li dan id-dokumentarju ħa jqajjem kunxejnza akbar fuq din il-marda u fuq kollox, jimbotta 'l quddiem politika ta' għarfien u prevenzjoni. • Ix-xogħol tal-Fondazzjoni huwa strumentali biex aktar nies jiġu konxji ta' kif iħarsu saħħithom u jagħrfu dawk is-sintomi li jindikaw li xi ħaġa mhux taħdem kif suppost. Li wieħed jinduna minn kmieni huwa importanti ħafna u f'ħafna mill-każijiet jiddetermina kemm il-kura ser tħalli effett posittiv. Bi pjaċir nosserva li dan id-dokumentarju ser jiġi muri f'bosta postijiet tax-xogħol. Nħeġġeġ lil min iħaddem biex jieħu din l-opportunità u jipprovdi lill-ħaddiema b'aktar għarfien u mezzi biex ikun hemm screening kmieni u kontinwu. Nissuġġerixxi wkoll biex il-Kunsilli Lokali u għaqdiet oħra li jaħdmu fil-Komunità jieħdu interess f'dan id-dokumentarju u jipprovdu spazju fejn jintwera dan iddokumentarju. Diskussjoni miftuħa dwar il-kankru tgħin biex titkisser l-istigma u toħloq ambjent aktar inklussiv għal min ikun għaddej minn dawn l-isfidi. Grazzi mill-ġdid ta' dan id-dokumentarju u l-ħidma tagħkom matul is-snin